Men det er helt naturligt, at svenskere kritiserer danskere i en hård tone. Det er endda en lang tradition. Det skriver den svenske seniorreporter og forfatter til flere bøger om Sveriges historie, Herman Lindqvist.

De svenske aviser bugner for tiden med overskrifter om danskernes svinekød - især om, hvorfor svenskerne ikke skal købe det danske kød. De mener, at danskere ikke passer grisene ordentligt - og at de er inficeret med sygdomme.

- Danmark ved godt, at de bryder reglerne. Det er blevet så alvorligt, at mennesker nu dør, for at man kan bryde EU-reglerne, har den svenske politiker Ebba Busch sagt til expressen.se.

Det har resulteret i en boykot fra flere svenske supermarkeder, der nægter at sælge kød fra danske svin.

- Siden den tidlige middelalder har vi haft 37 krige med Danmark, flere og blodigere end med noget andet land, skriver han i sin klumme i Aftonbladet med overskriften 'Danskerhad - en stolt tradition her i Sverige'.

- Det har altid været let at hetze mod landet (Danmark, red.), for det har i århundreder været Sveriges arvefjende.

Og disse krige har skabt en generel mistro mellem landene, mener Lindqvist, der peger på mediernes skriverier om hinandens lande.

- Sverige beskrives som et forbudsland, svenskerne som et kuet folk, som styres af bestemmelser og institutioner som Systembolaget. De svenske medier svarer igen med angreb på dansk indvandrerfjendtlighed, prostitution og generel tøjlesløshed.

I en afstemning på expressen.se har 10.000 svenskere svaret på, om de mener, at hele Sverige skal boykotte dansk svindekød. Cirka en fjerdedel har svaret ja.

Brancheorganisationen for svenske dagligvarebutikker har dog afvist at indføre en boykot.